[Doc.](http://sk.wikipedia.org/wiki/Docent) [PhDr.](http://sk.wikipedia.org/wiki/Doktor_filozofie) **Ľubomíra Kaminská**, [CSc.](http://sk.wikipedia.org/wiki/Kandid%C3%A1t_vied) (\* [1. apríl](http://sk.wikipedia.org/wiki/1._apr%C3%ADl) [1954](http://sk.wikipedia.org/wiki/1954), [Úbrež](http://sk.wikipedia.org/wiki/%C3%9Abre%C5%BE)) je slovenská [archeologička](http://sk.wikipedia.org/wiki/Archeol%C3%B3gia) a univerzitná pedagogička. Vo svojom výskume sa zameriava na [kamennú dobu](http://sk.wikipedia.org/wiki/Kamenn%C3%A1_doba), predovšetkým na obdobie [paleolitu](http://sk.wikipedia.org/wiki/Paleolit).

V roku [1978](http://sk.wikipedia.org/wiki/1978) ukončila štúdium v odbore archeológia na Katedre archeológie [Filozofickej fakulte Univerzity Komenského v Bratislave](http://sk.wikipedia.org/wiki/Filozofick%C3%A1_fakulta_Univerzity_Komensk%C3%A9ho_v_Bratislave) s titulom [magister](http://sk.wikipedia.org/wiki/Magister_(akademick%C3%A1_hodnos%C5%A5)). V nasledujúcich dvoch rokoch pôsobila ako pracovníčka Vlastivedného múzea Trebišov, kde vykonala archeologický výskum románskej sakrálnej stavby a ranostredovekého cintorína v [Trebišove](http://sk.wikipedia.org/wiki/Trebi%C5%A1ov). V roku [1980](http://sk.wikipedia.org/wiki/1980) získala titul [PhDr.](http://sk.wikipedia.org/wiki/Doktor_filozofie) v odbore archeológia na Filozofickej fakulte Univerzity Jana Evangelisty Purkyně v Brne (od roku [1990](http://sk.wikipedia.org/wiki/1990) [Masarykova univerzita](http://sk.wikipedia.org/wiki/Masarykova_univerzita)). Hodnosť [Kandidáta vied](http://sk.wikipedia.org/wiki/Kandid%C3%A1t_vied) (CSc.) jej bola udelená v roku [1989](http://sk.wikipedia.org/wiki/1989) na Archeologickom ústave Slovenskej akadémie vied v Nitre. Roku[2008](http://sk.wikipedia.org/wiki/2008) sa úspešne [habilitovala](http://sk.wikipedia.org/wiki/Habilit%C3%A1cia) ([Doc.](http://sk.wikipedia.org/wiki/Docent)) v odbore archeológia na [Filozofickej fakulte Univerzity Komenského v Bratislave](http://sk.wikipedia.org/wiki/Filozofick%C3%A1_fakulta_Univerzity_Komensk%C3%A9ho_v_Bratislave).

Od roku [1979](http://sk.wikipedia.org/wiki/1979) pôsobí vo Výskumnom pracovnom stredisku Archeologického ústavu [Slovenskej akadémie vied](http://sk.wikipedia.org/wiki/Slovensk%C3%A1_akad%C3%A9mia_vied) v [Košiciach](http://sk.wikipedia.org/wiki/Ko%C5%A1ice), v súčasnosti (2013) ako samostatná vedecká pracovníčka. V rokoch [1991](http://sk.wikipedia.org/wiki/1991) – [1997](http://sk.wikipedia.org/wiki/1997) bola členkou redakčnej rady časopisu *Slovenská archeológia Nitra*, od roku [1998](http://sk.wikipedia.org/wiki/1998) má členstvo v redakčnej rade časopisu *Východoslovenský pravek Košice* a od roku [2000](http://sk.wikipedia.org/wiki/2000) je tiež členkou redakčnej rady maďarského časopisu *Praehistoria Miskolc* (International prehistory journal of the University of Miskolc). Od roku 1998 zastupuje Slovensko v medzinárodnej komisii *Union international des sciences préhistoriques et protohistoriques, Commission VIII, Paléolithique supérieur*, ktorá pracuje pri [UNESCO](http://sk.wikipedia.org/wiki/Organiz%C3%A1cia_Spojen%C3%BDch_n%C3%A1rodov_pre_v%C3%BDchovu,_vedu_a_kult%C3%BAru).

V rámci pedagogickej činnosti prednáša predmet *Dejiny praveku* pre odbor učiteľstvo akademických predmetov – dejepis na [Teologickej fakulte v Košiciach Katolíckej univerzity v Ružomberku](http://sk.wikipedia.org/wiki/Katol%C3%ADcka_univerzita_v_Ru%C5%BEomberku) (od [2004](http://sk.wikipedia.org/wiki/2004)), *Paleolit a mezolit* pre odbor archeológia a klasická archeológia na[Filozofickej fakulte Univerzity Komenského v Bratislave](http://sk.wikipedia.org/wiki/Filozofick%C3%A1_fakulta_Univerzity_Komensk%C3%A9ho_v_Bratislave) (od [2006](http://sk.wikipedia.org/wiki/2006)) a *Dejiny slovenského praveku a včasná doba dejinná* na Katedre histórie [Filozofickej fakulty Univerzity Pavla Jozefa Šafárika v Košiciach](http://sk.wikipedia.org/wiki/Filozofick%C3%A1_fakulta_Univerzity_Pavla_Jozefa_%C5%A0af%C3%A1rika_v_Ko%C5%A1iciach).

Zaoberá sa výskumom archeologických lokalít, ktoré majú širší význam pre dejiny strednej Európy, predovšetkým výskumom paleolitu.

Publikovanie: 130 pôvodných odborných článkov v našich aj zahraničných publikáciách, 50 populárno-náučných článkov, autorka monografií Research of a Middle Palaeolithic travertine locality 2000, Hôrka-Ondrej. Osídlenie spišských travertínov staršej dobe kamennej. Spoluautorka publikácií Complex of Upper Palaeolithic sites near Moravany, Western Slovakia. Vol. III Late Gravettian shouldered points horizon sites in the Moravany – Banka area 2000. Pleistocene Environments and Archaeology of the Dzeravá skala Cave, Lesser Carpathians, Slovakia. Kraków 2005.

Od r.1998 zástupca SR v Komisii VIII (Mladý paleolit) v Medzinárodnej únii vied prehistorických a protohistorických pri UNESCO.

kontakt: kaminska@saske.